
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 254 

Το παρόν ΦΕΚ επανεκτυπώθηκε λόγω λάθους 14 Οκτωβρίου 2005 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 211 

Τοποθετήσεις, μεταθέσεις, αποσπάσεις και μετακινήσεις 
συνοριακών φυλάκων και ειδικών φρουρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 2 του ν. 3103/2003 
«Εκδοση διαβατηρίων από την Ελληνική Αστυνομία και 
άλλες διατάξεις» (Α'- 23). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
[π.δ.63/2005 (Α'- 98)]. 

3. Το άρθρο 22 παρ. 3 του ν. 2362/1995 «Περί Δημοσίου 
Λογιστικού, Ελέγχου των δαπανών του Κράτους και 
άλλες διατάξεις» (Α'- 247). 

4. Την υπ’αριθμ. 14650/ΔΙΟΕ 85/17.3.2004 κοινή απόφα¬ 
ση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β'- 519). 

5. Το γεγονός ότι από τις διατάξεις του παρόντος 
διατάγματος προκαλείται δαπάνη σε βάρος του κρατι¬ 
κού προϋπολογισμού ύψους 105.000 ευρώ περίπου για 
το έτος 2005 και 530.000 ευρώ περίπου για το έτος 
2006 και καθένα από τα επόμενα. Η δαπάνη του έτους 

2005 θα αντιμετωπισθεί από τις πιστώσεις του Π/Υ του 
Υπουργείου Δημόσιας Τάξης (Ε.Φ. 43-110 «ΕΛΛΗΝΙΚΗ 
ΑΣΤΥΝΟΜΙΑ», Κ.Α.Ε. 0712), ενώ οι δαπάνες του έτους 

2006 και επομένων ετών θα αντιμετωπισθούν από τις 
πιστώσεις που θα εγγράφονται κατ’ έτος για το σκοπό 
αυτό στον ανωτέρω προϋπολογισμό. 

6. Τις υπ’ αριθμ. 226/2005 και 270/2005 γνωμοδοτήσεις 
του Συμβουλίου της Επικράτειας, ύστερα από πρόταση 
του Υπουργού Δημόσιας Τάξης και του Υφυπουργού 
Οικονομίας και Οικονομικών, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Αρχή οργανικότητας των θέσεων. 

Οι συνοριακοί φύλακες και οι ειδικοί φρουροί τοποθε¬ 
τούνται και μετατίθενται μόνο σε οργανικές θέσεις της 


κατηγορίας τους, που είναι κενές ή κενώνονται λόγω 
μετάθεσης συναδέλφου τους. 

Άρθρο 2 
Έννοια όρων. 

Για την εφαρμογή του παρόντος: 

1. Ως τόπος συμφερόντων του ειδικού φρουρού θεω¬ 
ρείται ο δήμος ή η κοινότητα της επιλογής του, εφόσον 
ο τόπος αυτός αποτελεί έδρα αστυνομικής Υπηρεσίας 
και περιλαμβάνεται μεταξύ των κατωτέρω περιοριστικά 
αναφερόμενων τόπων: 

α. του τόπου γέννησης ή πολιτογράφησης ή εγγραφής 
στα δημοτολόγια του ίδιου ή του συζύγου του ή του 
πλησιέστερου προς αυτόν τόπου της αυτής περιοχής 
μετάθεσης, 

β. του τόπου στον οποίο υπηρετεί ο ίδιος ή εργάζεται 
ο σύζυγος και 

γ. του τόπου στον οποίο έχει ιδιόκτητη κατοικία ο 
ίδιος ή ο σύζυγός του ή διαμένουν οι γονείς του ίδιου 
ή του συζύγου του. 

2. Ως περιοχή μετάθεσης θεωρείται η περιφέρεια της 
Γενικής Αστυνομικής Διεύθυνσης Αττικής, της Γενικής 
Αστυνομικής Διεύθυνσης Θεσσαλονίκης ή των αστυνο¬ 
μικών διευθύνσεων. 

3. Ως υπηρεσιακά κριτήρια νοούνται εκείνα που συν¬ 
δέονται με υπηρεσιακές ανάγκες, όπως η εμπειρία, η 
υπηρεσιακή απόδοση και η πειθαρχικότητα. Ως κοινωνι¬ 
κά κριτήρια νοούνται ιδίως η προτίμηση του ενδιαφερο¬ 
μένου, η οικογενειακή του κατάσταση, η συνυπηρέτηση 
και οι λόγοι υγείας του ίδιου ή μέλους της οικογένειας 
του. 

4. Ως μέλη της οικογένειας θεωρούνται ο σύζυγος 
και τα άγαμα παιδιά ηλικίας μέχρι 20 ετών ή μέχρι 
25 ετών εάν φοιτούν σε σχολές τριτοβάθμιας εκπαί¬ 
δευσης, της φοίτησης βεβαιούμενης με πιστοποιητικό 
της οικείας Σχολής, καθώς και τα ανίκανα για εργασία, 
λόγω αναπηρίας, άγαμα παιδιά ανεξάρτητα από ηλικία. 
Η ανικανότητα για εργασία πιστοποιείται από την Ανω- 
τάτη Υγειονομική Επιτροπή της Ελληνικής Αστυνομίας, 
ύστερα από γνωμάτευση κρατικού νοσοκομείου. 

5. Ως πλήρες έτος μετάθεσης θεωρείται το χρονικό 
διάστημα από την 1η Σεπτεμβρίου μέχρι την 31η Αυγού- 
στου του επόμενου έτους. 





4260 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 3 

Αντικειμενικά κριτήρια. 

1. Οι τακτικές μεταθέσεις των ειδικών φρουρών από 
μία περιοχή μετάθεσης σε άλλη γίνονται, μετά από 
αίτηση του ενδιαφερομένου, σύμφωνα με την προτεραι¬ 
ότητα που καθορίζεται από τον αριθμό των μορίων που 
συγκεντρώνει ο ειδικός φρουρός, με βάση τα ακόλουθα 
αντικειμενικά κριτήρια: 

α. Της απόστασης της έδρας της Γενικής Αστυνομικής 
Διεύθυνσης Αττικής και Θεσσαλονίκης ή της Αστυνομι¬ 
κής Διεύθυνσης στην οποία υπάγεται η Υπηρεσία που 
υπηρετεί από την έδρα της Γ ενικής Αστυνομικής Διεύ¬ 
θυνσης Αττικής και Θεσσαλονίκης ή της Αστυνομικής 
Διεύθυνσης στην οποία υπάγεται ο τόπος συμφερόντων 
του. Προκειμένου για νησιωτικές περιοχές η απόσταση 
προσμετράται από το κύριο λιμάνι του νησιού. 

β. Των ετών υπηρεσίας. 

γ. Της οικογενειακής του κατάστασης. 

Σε περίπτωση συγκέντρωσης ίσου αριθμού μορίων, 
προηγείται ο αρχαιότερος. 

2. Για κάθε ένα από τα ανωτέρω κριτήρια καθορίζεται 
ο ακόλουθος αριθμός μορίων: 

α. Ο Ειδικός Φρουρός για κάθε έτος παραμονής του σε 
Υπηρεσία που απέχει πέραν των 15 χλμ. από τον τόπο 
των συμφερόντων του, της αποστάσεως υπολογιζόμε¬ 
νης κατά το εδάφιο Α' της προηγούμενης παραγράφου, 
λαμβάνει τον ακόλουθο αριθμό μορίων: 

(1) Από 16-100 χλμ. 1 μόριο. 

(2) Από 101 - 600 χλμ. για κάθε 100 χλμ., επιπλέον 1 
μόριο. 

(3) Από 601 και άνω, επιπλέον 2 μόρια. 

Τα μόρια λόγω απόστασης, για μικρότερα του έτους 
χρονικά διαστήματα υπολογίζονται σε χιλιοστά της 
μονάδας. 

Οι θαλάσσιες αποστάσεις υπολογίζονται στο τριπλά¬ 
σιο. 

β. Γ ια κάθε έτος υπηρεσίας από την ημερομηνία πρό¬ 
σληψης ένα (1) μόριο. 

γ. Για την οικογενειακή του κατάσταση τον ακόλουθο 
αριθμό μορίων: 

(1) Οι έγγαμοι χωρίς τέκνα πέντε (5) μόρια, στα οποία 
προστίθεται επιπλέον ένα (1) μόριο για κάθε έτος έγ¬ 
γαμης συμβίωσης. 

(2) Οι έγγαμοι με τέκνα επιπλέον δύο (2) μόρια για το 
πρώτο τέκνο, τέσσερα (4) μόρια για το δεύτερο και έξι 
(6) μόρια για το τρίτο και για καθένα από τα επόμενα 
τέκνα. Στα μόρια αυτά προστίθενται κατ’ έτος ένα (1) 
μόριο για το πρώτο, δύο (2) μόρια για το δεύτερο και 
τρία μόρια (3) για το τρίτο και καθένα από τα επόμενα 
τέκνα. 

(3) Οι άγαμοι γονείς και οι τελούντες σε διάζευξη ή 
σε χηρεία με τέκνα δύο (2) μόρια για το πρώτο τέκνο, 
τέσσερα (4) μόρια για το δεύτερο και έξι (6) μόρια για 
το τρίτο και καθένα από τα επόμενα τέκνα. Στα μόρια 
αυτά προστίθενται κατ’ έτος ένα (1) μόριο για το πρώτο, 
δύο (2) μόρια για το δεύτερο και τρία μόρια (3) για το 
τρίτο και καθένα από τα επόμενα τέκνα. 

(4) Οι έγγαμοι επιπλέον πέντε (5) μόρια, για κάθε 
πλήρες έτος μετάθεσης μακράν του τύπου εργασίας 
ή ασκήσεως επαγγέλματος του συζύγου τους που πι¬ 
στοποιείται με βεβαίωση του αρμόδιου ασφαλιστικού 
φορέα, εφόσον ο τόπος αυτός ανήκει σε άλλη περιοχή 
μετάθεσης, απέχει πέραν των τριάντα (30) χιλιομέτρων 


από την έδρα της υπηρεσίας του ειδικού φρουρού, ανή¬ 
κει στην περιοχή μετάθεσης του τόπου συμφερόντων 
του και υποβάλλεται κατ’ έτος αίτηση μετάθεσης για 
τον τόπο αυτό. Η υποβολή αίτησης για τον ως άνω 
σκοπό επιτρέπεται και στην περίπτωση που δεν έχουν 
προκηρυχθεί προς κάλυψη κενές θέσεις της κατηγορί¬ 
ας τους για τη συγκεκριμένη περιοχή μετάθεσης υπό 
τον όρο ότι συντρέχουν οι χρονικές προϋποθέσεις της 
παραγράφου 3 του άρθρου 12. 

3. Γ ια τον υπολογισμό των ετών υπηρεσίας χρονι¬ 
κό διάστημα μικρότερο του εξαμήνου δεν λαμβάνεται 
υπόψη, ενώ μεγαλύτερο λογίζεται ως έτος. Μεταβολές 
της οικογενειακής κατάστασης που επέρχονται μετά 
τη λήξη της προθεσμίας υποβολής αίτησης μετάθεσης, 
λαμβάνονται υπόψη για το επόμενο έτος μετάθεσης. 

4. Στη σειρά προτεραιότητας προηγούνται οι ειδικοί 
φρουροί που υπάγονται σε μια από τις κατωτέρω, κατά 
σειρά κατηγορίες, συγκρινόμενοι, κατά κατηγορία, μόνο 
μεταξύ τους με βάση τα παρακάτω κριτήρια: 

α. Οι πολύτεκνοι. 

β. Οι έχοντες μέλος της ίδιας οικογένειας (σύζυγος- 
τέκνα), με αναπηρία τουλάχιστον 67% ή με ειδικές ανά¬ 
γκες. 

γ. Οι τελούντες σε χηρεία ή διάζευξη στους οποίους 
έχει ανατεθεί η επιμέλεια των ανήλικων τέκνων τους. 

δ. Όσοι πληρούν τις προϋποθέσεις συνυπηρέτησης με 
συζύγους αστυνομικούς, συνοριακούς φύλακες, ειδικούς 
φρουρούς, πυροσβεστικούς υπαλλήλους, στρατιωτικούς, 
λιμενικούς και δικαστικούς λειτουργούς. 

ε. Οι έχοντες στην περιοχή για την οποία ζητούν με¬ 
τάθεση τον τόπο συμφερόντων τους. 

5. Τα μόρια που λαμβάνει ο ειδικός φρουρός λόγω 
αποστάσεως από τον τόπο συμφερόντων του ή τον 
τόπο εργασίας ή ασκήσεως επαγγέλματος της συζύγου 
του διαγράφονται μετά την κοινοποίηση της διαταγής 
μετάθεσής του στην περιοχή μετάθεσης του τόπου 
συμφερόντων του. 

6. Δεν λαμβάνονται υπόψη τα αντικειμενικά κριτήρια 
(μόρια) στις περιπτώσεις μεταθέσεων των τελούντων 
σε κατάσταση υπηρεσίας γραφείου. 

Αρθρο 4 

Διαδικασία δήλωσης τόπου συμφερόντων. 

Ι.Όλοι οι ειδικοί φρουροί, υποβάλλουν δήλωση του τό¬ 
που συμφερόντων τους. Αλλαγή του τόπου των συμφε¬ 
ρόντων επιτρέπεται μόνο ύστερα από νέα δήλωση του 
ειδικού φρουρού στην περίπτωση γάμου του, απόκτησης 
ιδιόκτητης κατοικίας σε διαφορετικό τόπο, λύσης του 
γάμου του ή θανάτου του συζύγου του ή όταν συντρέχει 
μεταβολή άλλων στοιχείων από τα αναφερόμενα στην 
παράγραφο 1 του άρθρου 2. Η αλλαγή του τόπου συμ¬ 
φερόντων, καθώς και τα δικαιούμενα μόρια, λαμβάνονται 
υπόψη για τις μεταθέσεις του αμέσως επόμενου, της 
δήλωσης ημερολογιακού έτους. 

2. Η δήλωση του τόπου συμφερόντων υποβάλλεται 
από τον ενδιαφερόμενο στην Υπηρεσία του. Ο διοικητής 
αξιωματικός της Υπηρεσίας προβαίνει στον έλεγχο της 
δήλωσης και με πράξη του στο σώμα αυτής βεβαιώ¬ 
νει την ακρίβεια του περιεχομένου της, δικαιούμενος 
να ζητήσει από τον ενδιαφερόμενο να προσκομίσει τα 
απαραίτητα κατά την κρίση του στοιχεία προς επιβεβαί¬ 
ωση των δηλωθέντων. Σε περίπτωση που διαπιστωθεί 
ανακρίβεια των δηλωθέντων στοιχείων, καλεί εγγρά- 

φως τον ενδιαφερόμενο να υποβάλει νέα δήλωση. Αν ο 
ενδιαφερόμενος εμμένει στην ανακριβή δήλωσή του ή 
αρνείται να υποβάλει νέα, θεωρείται ότι υπηρετεί στον 
τόπο των συμφερόντων του. Οι δηλώσεις των διοικητών 
Υπηρεσιών ελέγχονται από τον διοικητή του αμέσως 
ιεραρχικά προϊστάμενου κλιμακίου. Όλες οι δηλώσεις 
υποβάλλονται ιεραρχικά, μέσω των Γενικών Αστυνομι¬ 
κών Διευθύνσεων Αττικής και Θεσσαλονίκης καθώς και 
Αστυνομικών Διευθύνσεων ή ισότιμων Υπηρεσιών, στη 
Διεύθυνση Αστυνομικού Προσωπικού του Αρχηγείου 
Ελληνικής Αστυνομίας. Η ίδια διαδικασία ακολουθείται 
και στην περίπτωση υποβολής δήλωσης αλλαγής του 
τόπου συμφερόντων. 

3. Η υποβολή δήλωσης αλλαγής τόπου συμφερόντων 
δεν θίγει τον αριθμό των μορίων, που συγκεντρώθηκαν 
με βάση τον προηγούμενο τόπο συμφερόντων. Τα μόρια 
αυτά προσμετρούνται για τη μετάθεση του στο νέο 
τόπο συμφερόντων του, με την επιφύλαξη των διατά¬ 
ξεων της παρ. 5 του άρθρου 3. 

4. Οι εξερχόμενοι των Κέντρων Εκπαιδεύσεων ειδικοί 
φρουροί υποβάλλουν τη δήλωση τόπου συμφερόντων 
εντός 20ημέρου από την ημερομηνία που θα παρου- 
σιασθούν στις Υπηρεσίες που τοποθετήθηκαν, ενώ η 
προσμέτρηση των μορίων τα οποία αυτοί δικαιούνται 
υπολογίζεται από την ημερομηνία αυτή. 

5. Στην περίπτωση που ο ειδικός φρουρός μετατεθεί, 
με αίτησή του, από Υπηρεσία της περιοχής μετάθεσης 
του τόπου συμφερόντων του σε άλλη περιοχή μετά¬ 
θεσης, θεωρείται ότι ο τόπος όπου εδρεύει η νέα του 
Υπηρεσία αποτελεί και τόπο συμφερόντων του. Το ίδιο 
ισχύει και στην περίπτωση που ο ειδικός φρουρός με¬ 
τατίθεται με αίτησή του σε περιοχή μετάθεσης εκτός 
αυτής του τόπου συμφερόντων του, εφόσον δεν συμπε¬ 
ριέλαβε ως πρώτη επιλογή στην αίτησή του τις Υπηρε¬ 
σίες της περιοχής μετάθεσης του τόπου συμφερόντων 
του, καίτοι για την περιοχή αυτή είχαν προκηρυχθεί 
προς κάλυψη κενές θέσεις. 

6. Μέσα στο ίδιο ημερολογιακό έτος δικαιολογείται 
μόνο μια αλλαγή τόπου συμφερόντων. 

ΚΕΦΑΛΑΙΟ Β' 

ΤΟΠΟΘΕΤΗΣΕΙΣ 

Αρθρο 5 

Περιπτώσεις τοποθετήσεων. 

Οι τοποθετήσεις των συνοριακών φυλάκων και των 
ειδικών φρουρών ενεργούνται στις εξής περιπτώσεις: 

α. Οταν αποφοιτούν από τα Κέντρα Εκπαίδευσης της 
Σχολής Αστυφυλάκων. 

β. Όταν επαναφέρονται καθ’ οιονδήποτε τρόπο στην 
ενεργό υπηρεσία, 

γ. Όταν μετατάσσονται σε κατάσταση υπηρεσίας 
γραφείου. 

Αρθρο 6 

Τοποθετήσεις συνοριακών φυλάκων. 

1. Οι συνοριακοί φύλακες τοποθετούνται αποκλειστικά 
σε περιφερειακές Υπηρεσίες Συνοριακής Φύλαξης και 
Δίωξης Λαθρομετανάστευσης του νομού ή του νησιού 
για το οποίο προσλήφθηκαν, με διαταγή του Αρχηγού 
της Ελληνικής Αστυνομίας. 

2. Στις περιπτώσεις που στον ίδιο νομό ή νησί λει¬ 
τουργούν δύο ή περισσότερες υπηρεσίες, οι τοποθε¬ 
τήσεις των συνοριακών φυλάκων γίνονται ανάλογα με 


την προτίμησή τους και τον αριθμό των μορίων που 
συγκεντρώνουν με βάση τη σειρά επιτυχίας τους κατά 
τις εξιτήριες εξετάσεις από τα Κέντρα Εκπαίδευσης 
της Σχολής Αστυφυλάκων, σύμφωνα με την παρ. 3, στα 
οποία προστίθενται και τα μόρια με βάση την οικογε¬ 
νειακή τους κατάσταση, σύμφωνα με το άρθρο 3 παρ. 
2 περίπτ. γ'. 

3. Για τη σειρά επιτυχίας κατά τις εξιτήριες εξετάσεις 
από τα Κέντρα Εκπαίδευσης της Σχολής Αστυφυλάκων 
και μόνο για τις τοποθετήσεις οι συνοριακοί φύλακες 
λαμβάνουν τα παρακάτω μόρια: 

- Από 1-10% των εξερχόμενων 10 μόρια. 

- Από 11-20% των εξερχόμενων 9 μόρια. 

- Από 21-30% των εξερχόμενων 8 μόρια. 

- Από 31-40% των εξερχόμενων 7 μόρια. 

- Από 41-50% των εξερχόμενων 6 μόρια. 

- Από 51-60% των εξερχόμενων 5 μόρια. 

- Από 61-70% των εξερχόμενων 4 μόρια. 

- Από 71-80% των εξερχόμενων 3 μόρια. 

- Από 81-90% των εξερχόμενων 2 μόρια. 

- Από 91-100% των εξερχόμενων 1 μόριο. 

Σε περίπτωση συγκέντρωσης ίσου αριθμού μορίων 
προηγείται ο αρχαιότερος. 

4. Η Σχολή Αστυφυλάκων, κοινοποιεί στους συνορι¬ 
ακούς φύλακες, ένα μήνα πριν την αποφοίτησή τους, 
την απόφαση του Αρχηγού της Ελληνικής Αστυνομίας 
περί κατανομής των οργανικών θέσεων της κατηγορίας 
τους και τους καλεί να υποβάλουν αιτήσεις στις οποίες 
δηλώνουν υποχρεωτικά όλες τις Υπηρεσίες που ανα- 
φέρονται στην απόφαση, κατά σειρά προτίμησής τους. 
Όσοι υπάγονται στις κατηγορίες των παρ. 5 και 6, υπο¬ 
βάλλουν και αντίγραφα των σχετικών πιστοποιητικών. 
Οι αιτήσεις αυτές υποβάλλονται στη Διεύθυνση Αστυνο¬ 
μικού Προσωπικού του Αρχηγείου Ελληνικής Αστυνομίας 
τουλάχιστον 15 ημέρες πριν την αποφοίτησή τους. 

5. Στις τοποθετήσεις που αφορούν την παράγραφο 2 
του παρόντος άρθρου προηγούνται οι συνοριακοί φύ¬ 
λακες που υπάγονται στις κατηγορίες (α), (β), (γ) και (δ) 
της παρ. 4 του άρθρου 3. 

6. Οι συνοριακοί φύλακες που είναι κάτοχοι άδειας 
οδήγησης Δ' κατηγορίας και άνω, τοποθετούνται στις 
ανωτέρω Υπηρεσίες με τα αντικειμενικά κριτήρια, συ- 
γκρινόμενοι αποκλειστικά μεταξύ τους. 

7. Οι συνοριακοί φύλακες που για οιονδήποτε λόγο 
αποφοιτούν από τα Κέντρα Εκπαίδευσης της Σχολής 
Αστυφυλάκων μετά την έκδοση της διαταγής τοποθέ¬ 
τησης των συνεκπαιδευόμενων συναδέλφων τους, το¬ 
ποθετούνται σε οργανικές θέσεις που δεν καλύφθηκαν, 
με υπηρεσιακά και κοινωνικά κριτήρια. 

Άρθρο 7 

Τοποθετήσεις ειδικών φρουρών. 

1. Οι ειδικοί φρουροί τοποθετούνται με διαταγή του 
Αρχηγού της Ελληνικής Αστυνομίας σε Αστυνομικά Τμή- 
ματα, Υπηρεσίες Μεταγωγών-Δικαστηρίων και Τμήματα 
Αστυνομικών Επιχειρήσεων. Επίσης, τοποθετούνται σε 
άλλες Αστυνομικές Υπηρεσίες αποκλειστικά για την 
εκτέλεση καθηκόντων φρουράς καταστήματος και κρα- 
τητηρίων ή στόχων, καθώς και για τη φρούρηση και τις 
μεταγωγές κρατουμένων. Οι τοποθετήσεις γίνονται με 
τη διαδικασία των επόμενων παραγράφων. 

2. Με απόφαση του Αρχηγού της Ελληνικής Αστυνομί¬ 
ας καθορίζεται ο αριθμός των κενών οργανικών θέσεων 




4262 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


που, ανάλογα με τις υπηρεσιακές ανάγκες, θα πληρω¬ 
θούν από τους αποφοιτούντες ειδικούς φρουρούς, κατά 
Αστυνομική Διεύθυνση ή ισότιμη Υπηρεσία. Η απόφαση 
αυτή κοινοποιείται ένα μήνα τουλάχιστον πριν από την 
αποφοίτησή τους στις Αστυνομικές Διευθύνσεις ή ισό¬ 
τιμες Υπηρεσίες στις οποίες θα τοποθετηθούν και στη 
Σχολή Αστυφυλάκων. Οι Υπηρεσίες αυτές οφείλουν, 
μέσα σε 10 ημέρες από την κοινοποίηση, να αναφέρουν 
στη Διεύθυνση Αστυνομικού Προσωπικού του Αρχηγείου 
Ελληνικής Αστυνομίας τις συγκεκριμένες Υπηρεσίες 
δικαιοδοσίας τους που θα τοποθετήσουν τους ειδικούς 
φρουρούς που τους κατανέμονται με την απόφαση του 
Αρχηγού. Η Σχολή Αστυφυλάκων κοινοποιεί αμέσως 
την απόφαση αυτή στους ειδικούς φρουρούς, οι οποίοι 
δηλώνουν υποχρεωτικά με αίτησή τους όλες τις Υπη¬ 
ρεσίες που αναφέρονται σ’ αυτή, κατά σειρά προτίμη¬ 
σής τους. Όσοι υπάγονται στις κατηγορίες (α), (β), (γ) 
και (δ) της παρ. 4 του άρθρου 3, συνυποβάλλουν και 
αντίγραφα σχετικών πιστοποιητικών. Οι αιτήσεις αυτές 
υποβάλλονται στη Διεύθυνση Αστυνομικού Προσωπικού 
του Αρχηγείου Ελληνικής Αστυνομίας τουλάχιστον 15 
ημέρες πριν την αποφοίτησή τους. 

3. Οι τοποθετήσεις των ειδικών φρουρών γίνονται 
ανάλογα με την προτίμησή τους, με βάση τα μόρια από 
τη σειρά επιτυχίας τους κατά τις εξιτήριες εξετάσεις 
από τα Κέντρα Εκπαίδευσης της Σχολής Αστυφυλάκων 
σύμφωνα με το άρθρο 6 παρ. 3 καθώς και τα μόρια 
από την οικογενειακή τους κατάσταση σύμφωνα με το 
άρθρο 3 παρ. 2 περίπτ. γ'. 

4. Στις τοποθετήσεις προηγούνται οι ειδικοί φρουροί 
που υπάγονται στις κατηγορίες (α), (β), (γ) και (δ) της 
παρ. 4 του άρθρου 3. 

5. Οι Διευθυντές των Αστυνομικών Διευθύνσεων και 
των εξομοιούμενων Υπηρεσιών στις οποίες κατανέ- 
μονται οι ειδικοί φρουροί, τοποθετούν υποχρεωτικά 
αυτούς στις προκαθορισμένες θέσεις των Υπηρεσιών 
δικαιοδοσίας τους, με υπηρεσιακά και κοινωνικά κρι¬ 
τήρια. 

6. Οι ειδικοί φρουροί που για οποιονδήποτε λόγο 
αποφοιτούν από τα Κέντρα Εκπαίδευσης της Σχολής 
Αστυφυλάκων μετά την έκδοση της διαταγής τοποθέ¬ 
τησης των συνεκπαιδευόμενων συναδέλφων τους, το¬ 
ποθετούνται σε οργανικές θέσεις που δεν καλύφθηκαν, 
με υπηρεσιακά και κοινωνικά κριτήρια. 

Άρθρο 8 

Λοιπές περιπτώσεις. 

1. Οι επανερχόμενοι καθ’ οιονδήποτε τρόπο στην ενερ¬ 
γό υπηρεσία τοποθετούνται με διαταγή του Αρχηγού 
της Ελληνικής Αστυνομίας, με υπηρεσιακά και κοινωνικά 
κριτήρια. 

2. Οι μετατασσόμενοι σε υπηρεσία γραφείου το¬ 
ποθετούνται με διαταγή του Αρχηγού της Ελληνικής 
Αστυνομίας, σε Υπηρεσίες που προβλέπονται θέσεις 
της κατηγορίας τους, αποκλειστικά, για την άσκηση 
καθηκόντων διοικητικής υποστήριξης. 

Αρθρο 9 

Προσφυγή κατά της διαταγής τοποθέτησης. 

Οι τοποθετούμενοι δικαιούνται όπως, εντός ανατρε¬ 
πτικής προθεσμίας πέντε (5) ημερών από την επόμενη 
της κοινοποίησης της διαταγής τοποθέτησης, υποβάλ¬ 
λουν, ιεραρχικά, προσφυγή ενώπιον του αποφασίσαντος 


την τοποθέτηση οργάνου, με αίτημα την τροποποίησή 
της. Η υποβολή προσφυγής έχει ανασταλτικό αποτέ¬ 
λεσμα και η σχετική επ’ αυτής απόφαση κοινοποιείται 
στον προσφεύγοντα με διαταγή του Προϊσταμένου του 
Κλάδου Διοικητικού του Αρχηγείου Ελληνικής Αστυ¬ 
νομίας. 

ΚΕΦΑΛΑΙΟ Γ 
ΜΕΤΑΘΕΣΕΙΣ 

Αρθρο 10 

Συμβούλιο Μεταθέσεων. 

1. Στο Αρχηγείο Ελληνικής Αστυνομίας λειτουργεί: 

α. Συμβούλιο Μεταθέσεων Συνοριακών Φυλάκων, το 

οποίο αποτελείται από τον Προϊστάμενο του Κλάδου 
Διοικητικού, ως πρόεδρο και τους Διευθυντές των Δι¬ 
ευθύνσεων Αστυνομικού Προσωπικού, Κρατικής Ασφά¬ 
λειας και Αλλοδαπών, ως μέλη, που ορίζονται με τους 
αναπληρωτές τους με απόφαση του Υπαρχηγού της 
Ελληνικής Αστυνομίας καθώς και έναν, εκπρόσωπο 
της Πανελλήνιας Ομοσπονδίας Συνοριακών Φυλάκων, 
ο οποίος εκλέγεται κατά τις διαδικασίες των αρχαιρε¬ 
σιών του εν λόγω συνδικαλιστικού φορέα. 

β. Συμβούλιο Μεταθέσεων Ειδικών Φρουρών, το οποίο 
αποτελείται από τον Προϊστάμενο του Κλάδου Διοικητι¬ 
κού, ως πρόεδρο και τους Διευθυντές των Διευθύνσεων 
Αστυνομικού Προσωπικού, Κρατικής Ασφάλειας και Αλ¬ 
λοδαπών, ως μέλη, που ορίζονται με τους αναπληρω¬ 
τές τους με απόφαση του Υπαρχηγού της Ελληνικής 
Αστυνομίας καθώς και έναν εκπρόσωπο της αντίστοιχης 
ομοσπονδίας των ειδικών φρουρών, ο οποίος εκλέγεται 
κατά τις διαδικασίες των αρχαιρεσιών του εν λόγω 
συνδικαλιστικού φορέα. 

2. Χρέη γραμματέα των παραπάνω Συμβουλίων Με¬ 
ταθέσεων εκτελεί αξιωματικός της Διεύθυνσης Αστυ¬ 
νομικού Προσωπικού, που ορίζεται με τον αναπληρωτή 
του με την ίδια απόφαση συγκρότησης. Τον πρόεδρο 
των Συμβουλίων απάντα ή κωλυόμενο αναπληρώνει ο 
Προϊστάμενος του Κλάδου Ασφάλειας και Τάξης. 

3. Τα Συμβούλια Μεταθέσεων βρίσκονται σε απαρτία 
όταν είναι παρόντα τουλάχιστον τέσσερα (4) μέλη. 

4. Κατά την πρώτη εφαρμογή του παρόντος άρθρου, 
οι εκπρόσωποι των συνδικαλιστικών φορέων προτεί- 
νονται από τα διοικητικά συμβούλια των αντίστοιχων 
συνδικαλιστικών οργάνων και μετέχουν μέχρι τη λήξη 
της θητείας αυτών. 

Αρθρο 11 

Τακτικές μεταθέσεις συνοριακών φυλάκων. 

1. Οι συνοριακοί φύλακες δεν μετατίθενται εκτός της 
περιφέρειας της Αστυνομικής Διεύθυνσης του νομού 
ή του νησιού για τον οποίο έχουν προσληφθεί, με την 
επιφύλαξη των διατάξεων του άρθρου 13. 

2. Οι συνοριακοί φύλακες μετατίθενται σε Τμήματα 
Συνοριακής Φύλαξης και Δίωξης Λαθρομετανάστευσης 
εντός της περιφέρειας της Αστυνομικής Διεύθυνσης του 
νομού ή του νησιού για το οποίο έχουν προσληφθεί, 
μετά την πάροδο πενταετίας στην ίδια Υπηρεσία, με 
πρωτοβουλία της Υπηρεσίας ή με αίτηση του ενδιαφε¬ 
ρομένου και με υπηρεσιακά και κοινωνικά κριτήρια. 

3. Οι αιτήσεις για μεταθέσεις εντός της ίδιας περι¬ 
οχής μετάθεσης υποβάλλονται το πρώτο Ιδνθήμερο 
του Μαίου. Οι μεταθέσεις διατάσσονται το δεύτερο 
Ιδνθήμερο του Ιουλίου και πραγματοποιούνται μέχρι 

31 Αυγούστου κάθε έτους. Στη σειρά προτεραιότητας 
προηγούνται οι συνοριακοί φύλακες που υπάγονται σε 
μια από τις κατηγορίες (α), (β), (γ) και (δ) της παρ. 4 
του άρθρου 3. 

4. Οι μεταθέσεις εντός της ίδιας περιοχής μετάθεσης 
διατάσσονται από τον οικείο Αστυνομικό Διευθυντή ή 
Διευθυντή εξομοιούμενης Υπηρεσίας. Κατ’ εξαίρεση, οι 
μεταθέσεις των συνοριακών φυλάκων εντός του νομού 
Αττικής διατάσσονται από το Γ ενικό Αστυνομικό Διευ¬ 
θυντή Αττικής. 

Αρθρο 12 

Τακτικές μεταθέσεις ειδικών φρουρών. 

1. Οι ειδικοί φρουροί μετατίθενται από μία περιοχή 
μετάθεσης σε άλλη με βάση τα αντικειμενικά κριτήρια 
του άρθρου 3, μετά από αίτησή τους. 

2. Οι κενές οργανικές θέσεις των ειδικών φρουρών 
προκηρύσσονται από τον Αρχηγό της Ελληνικής Αστυ¬ 
νομίας κατά το πρώτο Ιδνθήμερο του Φεβρουάριου κάθε 
έτους, εφόσον προκύπτουν υπηρεσιακές ανάγκες. Οι 
επιθυμούντες μετάθεση για τις θέσεις αυτές υποβάλ¬ 
λουν εντός του δεύτερου Ιδνθημέρου του Φεβρουάριου 
αιτήσεις για Υπηρεσίες δύο (2) περιοχών μετάθεσης, κατ’ 
ανώτατο όριο. Οι αιτήσεις περιέρχονται στη Διεύθυν¬ 
ση Αστυνομικού Προσωπικού του Αρχηγείου Ελληνικής 
Αστυνομίας, το αργότερο μέχρι 10 Μαρτίου. 

3. Δικαίωμα υποβολής αίτησης μετάθεσης, από μία 
περιοχή μετάθεσης σε άλλη, έχουν οι ειδικοί φρουροί 
που συμπληρώνουν πέντε (δ) έτη Υπηρεσίας στην ίδια 
περιοχή μετάθεσης, μέχρι την ημερομηνία έκδοσης της 
προκήρυξης των θέσεων. 

4. Οι ειδικοί φρουροί, μετά τη συμπλήρωση δύο ετών 
στην ίδια Υπηρεσία, μετατίθενται σε υπηρεσία της ίδιας 
περιοχής μετάθεσης, με πρωτοβουλία της Υπηρεσίας ή 
με αίτηση του ενδιαφερομένου, με υπηρεσιακά και κοι¬ 
νωνικά κριτήρια. Οι αιτήσεις για τις τακτικές μεταθέσεις 
εντός της ίδιας περιοχής μετάθεσης υποβάλλονται το 
πρώτο Ιδνθήμερο του Μάίου. 

δ. Οι μεταθέσεις των ειδικών φρουρών αποφασίζο- 
νταί: 

α. Από το οικείο Συμβούλιο Μεταθέσεων για μετάθεση 
σε άλλη περιοχή μετάθεσης. 

β. Από το Διευθυντή της Αστυνομικής Διεύθυνσης ή 
της Διεύθυνσης της Γενικής Αστυνομικής Διεύθυνσης 
Αττικής ή Θεσσαλονίκης για μετάθεση από Υπηρεσία 
σε Υπηρεσία της δικαιοδοσίας τους. 

γ. Από το Γ ενικό Αστυνομικό Διευθυντή Αττικής ή Θεσ¬ 
σαλονίκης για μεταθέσεις από και προς τις Διευθύνσεις 
δικαιοδοσίας τους και 

δ. Από τον Αρχηγό της Ελληνικής Αστυνομίας για 
μεταθέσεις από και προς τις κεντρικές και αυτοτελείς 
κεντρικές Υπηρεσίες του Αρχηγείου Ελληνικής Αστυ¬ 
νομίας. 

6. Στη σειρά προτεραιότητας προηγούνται οι ειδικοί 
φρουροί που υπάγονται σε μια από τις κατηγορίες (α), 
(β), (γ) και (δ) της παρ. 4 του άρθρου 3. 

7. Οι μεταθέσεις αποφασίζονται και κοινοποιούνται 
κατά το πρώτο Ιδνθήμερο του Ιουλίου και πραγματο¬ 
ποιούνται μέχρι την 31η Αυγούστου κάθε έτους. 

8. Οι ειδικοί φρουροί που υπάγονται σε μία από τις 
περιπτ. α', β' και γ' της παραγράφου 4 του άρθρου 
3, δύνανται να υποβάλουν αίτηση μετάθεσης για κενή 
οργανική θέση της περιοχής μετάθεσης του τόπου συμ¬ 


φερόντων τους, έστω και εάν η κενή αυτή θέση δεν έχει 
προκηρυχθεί ανεξάρτητα εάν έχουν την προϋπόθεση 
της παρ. 3 του παρόντος άρθρου. Επί των αιτήσεων 
αυτών αποφαίνεται το αρμόδιο όργανο με κοινωνικά 
και υπηρεσιακά κριτήρια. 

Άρθρο 13 

Έκτακτες μεταθέσεις. 

1.Έκτακτες μεταθέσεις των συνοριακών φυλάκων και 
των ειδικών φρουρών μπορούν να ενεργούνται οποτεδή¬ 
ποτε και ανεξάρτητα από τα αντικειμενικά κριτήρια και 
το χρόνο παραμονής τους στην ίδια περιοχή μετάθεσης, 
στις παρακάτω περιοριστικά αναφερόμενες περιπτώ¬ 
σεις και μόνο σε Υπηρεσίες που έχουν κατανεμηθεί 
θέσεις της κατηγορίας τους: 

α. Σε περίπτωση διάπραξης σοβαρού πειθαρχικού 
παραπτώματος, το οποίο δημιουργεί γενικότερο πρό¬ 
βλημα πειθαρχίας ή ηθικής τάξεως στην Υπηρεσία που 
υπηρετεί, μετά από πρόταση του αρμοδίου πειθαρχι¬ 
κού συμβουλίου, το οποίο υποχρεούται να κάνει ειδική 
μνεία στο σχετικό πρακτικό για την αναγκαιότητα ή μη 
της μετάθεσης του κρινόμενου συνοριακού φύλακα ή 
ειδικού φρουρού. 

β. Σε περίπτωση παραπομπής σε δίκη για αδίκημα 
εκ των αναφερομένων στην παρ. 2 του άρθρου 1 του 
ν.2713/1999 (Α'- 89), με αμετάκλητο δικαστικό βούλευμα 
ή καταδίκης έστω και με οριστική απόφαση ποινικού 
δικαστηρίου για τα ίδια αδικήματα. 

γ. Όταν υποβαθμίζεται ή καταργείται Υπηρεσία ή 
ιδρύεται νέα. 

δ. Για σοβαρό συμβάν, που αφορά τον ίδιο ή μέλος 
της οικογένειας του συνοριακού φύλακα ή του ειδικού 
φρουρού και ιδίως σοβαρή απειλή κατά της ζωής τους 
ή εμπλοκή τους σε ατύχημα που προκάλεσε το θάνατο 
ή το σοβαρό τραυματισμό ατόμου, που αντικειμενικά 
δημιουργεί πρόβλημα περαιτέρω διαμονής του στον 
τόπο όπου υπηρετεί, ύστερα από αίτησή του και με τη 
σύμφωνη γνώμη του οικείου Αστυνομικού Διευθυντή ή 
Διευθυντή ισότιμης Υπηρεσίας. 

ε. Σε περίπτωση θανάτου συζύγου ή τέκνου ή πάθησης 
αυτών ή του συνοριακού φύλακα και του ειδικού φρου¬ 
ρού από δυσίατο νόσημα, όπως μεσογειακή αναιμία που 
χρήζει μεταγγίσεων αίματος, λευχαιμία, αιμορροφιλία, 
χρόνια νεφρική ανεπάρκεια σε στάδιο αιμοκάθαρσης, 
ΑΌ3, σκλήρυνση κατά πλάκας τετραπληγικής ή παρα¬ 
πληγικής μορφής, καρκίνο και νόσο ΘΒΟΗΝ, ύστερα από 
γνωμοδότηση της Ανώτατης Υγειονομικής Επιτροπής 
της Ελληνικής Αστυνομίας. 

στ.'Υστερα από αίτηση αμοιβαίας μετάθεσης, υπό την 
προϋπόθεση ότι οι ενδιαφερόμενοι υπηρετούν σε Υπη¬ 
ρεσίες της αυτής περιοχής μετάθεσης. Κατ’ εξαίρεση 
επιτρέπεται η υποβολή αίτησης αμοιβαίας μετάθεσης 
για τους ειδικούς φρουρούς, εφόσον οι υπηρεσίες που 
υπηρετούν οι ενδιαφερόμενοι ανήκουν σε περιοχές με¬ 
τάθεσης, για τις οποίες οι προκηρυχθείσες κενές θέσεις 
δεν καλύφθηκαν ή οι Υπηρεσίες, στις οποίες ζητούν 
να μετατεθούν, ανήκουν στην περιοχή μετάθεσης του 
τόπου συμφερόντων τους και οι ενδιαφερόμενοι δεν 
έχουν συμπληρώσει 20 χρόνια πραγματικής υπηρεσίας. 
Νέα αίτηση αμοιβαίας μετάθεσης δεν γίνεται δεκτή 
πριν τη παρέλευση έτους από την πραγματοποίηση 
της προηγούμενης. 

ζ. Για λόγους συνυπηρέτησης με σύζυγο αστυνομικό 
ή συνοριακό φύλακα ή ειδικό φρουρό ή πυροσβεστικό 
υπάλληλο ή στρατιωτικό ή λιμενικό ή δικαστικό λειτουρ¬ 
γό. Σε περίπτωση που ο σύζυγος του συνοριακού φύλα¬ 
κα ή του ειδικού φρουρού υπηρετεί σε περιοχή που δεν 
έχουν κατανεμηθεί οργανικές θέσεις της κατηγορίας 
του δύναται να υπηρετήσει στην πλησιέστερη Αστυνο¬ 
μική Διεύθυνση, που υπάρχουν οργανικές θέσεις. 

2. Για τις αναφερόμενες στην προηγούμενη παρά¬ 
γραφο περιπτώσεις, οι συνοριακοί φύλακες δύνανται 
να μετατεθούν και εκτός του νομού ή του νησιού για 
το οποίο προσελήφθησαν. 

3. Οι έκτακτες μεταθέσεις ενεργούνται κατά την κρίση 
των αρμόδιων για τις τακτικές μεταθέσεις οργάνων. 
Ειδικά οι έκτακτες μεταθέσεις συνοριακών φυλάκων 
εκτός του νομού ή νησιού για το οποίο προσλήφθηκαν 
αποφασίζονται από το οικείο Συμβούλιο Μεταθέσεων. 
Στις περιπτώσεις (ε) και (ζ) της παρ. 1 οι μεταθέσεις 
δύναται να πραγματοποιούνται και σε Υπηρεσίες που 
δεν υπάρχει κενή θέση της κατηγορίας του μετατιθέ¬ 
μενου. 

Άρθρο 14 

Προσφυγή κατά της διαταγής μετάθεσης. 

1. Η διαταγή μετάθεσης, κοινοποιείται στον ενδιαφε¬ 
ρόμενο συνοριακό φύλακα ή ειδικό φρουρό, αμέσως, 
με αποδεικτικό. Κάθε μετατιθέμενος δικαιούται, όπως, 
εντός ανατρεπτικής προθεσμίας πέντε (5) ημερών από 
την επόμενη της κοινοποίησης, υποβάλει ιεραρχικά αί¬ 
τηση ακύρωσης ή τροποποίησης ή αναστολής της δια- 
ταχθείσας μετάθεσης. Νέα αίτηση είναι απαράδεκτη. 

2. Η υποβολή αίτησης έχει ανασταλτικό αποτέλεσμα, 
μέχρις ότου κοινοποιηθεί στον αιτούντα η απάντηση 
επί του αιτήματος του. 

3. Επί των αιτημάτων αναστολής, ακύρωσης ή τροπο¬ 
ποίησης αποφασίζει το όργανο που διέταξε τη μετάθε¬ 
ση, μέσα σε δεκαπέντε (15) ημέρες από την ημερομηνία 
που θα περιέλθει η αίτηση σ’ αυτό. 

4. Σε περίπτωση χορήγησης αναστολής διαταχθείσας 
μετάθεσης, η αναστολή δεν δύναται να υπερβαίνει τους 
δύο (2) μήνες από την ημερομηνία έκδοσης της διαταγής 
αναστολής, χωρίς να δύναται να παραταθεί. 

ΚΕΦΑΛΑΙΟ Δ' 

ΑΠΟΣΠΑΣΕΙΣ 

Αρθρο 15 

Αποσπάσεις συνοριακών φυλάκων 
και ειδικών φρουρών. 

1. Οι συνοριακοί φύλακες και οι ειδικοί φρουροί μπο¬ 
ρούν ν’ αποσπασθούν σε Υπηρεσίες της Ελληνικής 
Αστυνομίας που έχουν κατανεμηθεί θέσεις της κατη¬ 
γορίας τους, στις εξής περιπτώσεις: 

α. Γ ια σοβαρούς λόγους πειθαρχίας, όταν ενεργείται 
ένορκη διοικητική εξέταση, εντός των ορίων δικαιοδο¬ 
σίας της Γενικής Αστυνομικής Διεύθυνσης Αττικής ή 
Θεσσαλονίκης ή Γ ενικής Αστυνομικής Διεύθυνσης Περι¬ 
φέρειας όπου υπηρετεί και μέχρι τη λήψη της οριστικής 
απόφασης από τα αρμόδια πειθαρχικά όργανα. 

β. Με αίτηση του ενδιαφερομένου για σοβαρούς λό¬ 
γους υγείας του ιδίου και για θάνατο ή σοβαρούς λό¬ 
γους υγείας της συζύγου ή των τέκνων του και μέχρι 
δύο (2) μήνες, με δυνατότητα παράτασης για άλλους 
δύο (2) μήνες εντός του αυτού ημερολογιακού έτους. 


Ο θάνατος και οι σοβαροί λόγοι υγείας δύναται να 
αφορούν και τους γονείς του. Στην περίπτωση αυτή 
προσκομίζονται έγγραφα στοιχεία, από τα οποία προ¬ 
κύπτει ότι δεν είναι δυνατή η φροντίδα των γονέων από 
άλλα τέκνα τους. 

2. Οι συνοριακοί φύλακες και ειδικοί φρουροί μπορεί ν’ 
αποσπασθούν σε υπηρεσίες της Ελληνικής Αστυνομίας 
για εκπαίδευση και για όσο αυτή διαρκεί. 

3. Οι ειδικοί φρουροί και οι συνοριακοί φύλακες μπο¬ 
ρούν ν’ αποσπαστούν, σε Υπηρεσίες όπου έχει κατα¬ 
νεμηθεί οργανική θέση της κατηγορίας τους, για την 
αντιμετώπιση σοβαρών υπηρεσιακών αναγκών, μέχρι 
τρεις (3) μήνες με δυνατότητα παράτασης για άλλους 
τρεις (3) μήνες, εφόσον στην παράταση αυτή συναινεί 
ο αποσπασμένος. Νέα απόσπαση ειδικού φρουρού ή 
συνοριακού φύλακα δεν επιτρέπεται εφόσον δεν έχει 
παρέλθει έτος από την λήξη της προηγούμενης από¬ 
σπασης. 

4. Οι αποσπάσεις των συνοριακών φυλάκων και ει¬ 
δικών φρουρών σε Υπηρεσίες της ιδίας Αστυνομικής 
Διεύθυνσης ή εξομοιούμενης Υπηρεσίας διατάσσονται 
από τον οικείο Διευθυντή, και από Διεύθυνση σε Διεύ¬ 
θυνση της ιδίας Γενικής Αστυνομικής Διεύθυνσης από 
τον οικείο Γ ενικό Αστυνομικό Διευθυντή. Σε κάθε άλλη 
περίπτωση η απόσπαση διατάσσεται από τον Αρχηγό 
της Ελληνικής Αστυνομίας. 

Αρθρο 16 

Προσωρινές μετακινήσεις. 

Οι συνοριακοί φύλακες και ειδικοί φρουροί δύναται, 
προς εκτέλεση καθηκόντων αρμοδιότητας τους, να με¬ 
τακινούνται προσωρινά σε οποιαδήποτε Υπηρεσία της 
Ελληνικής Αστυνομίας, ανεξάρτητα εάν σε αυτή έχει 
κατανεμηθεί οργανική θέση της κατηγορίας τους, για 
την αντιμετώπιση έκτακτων, επειγουσών και σοβαρών 
υπηρεσιακών αναγκών. Η προσωρινή μετακίνηση απο- 
φασίζεται από τον Αρχηγό της Ελληνικής Αστυνομίας, 
τους Γ ενικούς Αστυνομικούς Διευθυντές και τους Διευ¬ 
θυντές των Αστυνομικών Διευθύνσεων ή εξομοιούμενων 
Υπηρεσιών για Υπηρεσίες της δικαιοδοσίας τους και 
διαρκούν όσο χρόνο διαρκεί η ανάγκη που τις επέβαλε, 
όχι όμως πέραν του μηνός. 

Αρθρο 17 

Διαδικασία μετακινήσεων. 

Ως προς τα φύλλα πορείας, την θεώρηση τους, την 
προθεσμία αναχώρησης, την αναστολή και απαγόρευση 
των διαταχθεισών μεταθέσεων, τα έξοδα μετακίνησης 
και την εγγραφοδιαγραφή των μετακινουμένων, εφαρ¬ 
μόζονται αναλόγως οι διατάξεις των άρθρων 21, 22, 23, 
24, 25 και 26 του π.δ. 100/2003. 

Άρθρο 18 

Μεταβατικές διατάξεις. 

1. Κατά τη πρώτη εφαρμογή του παρόντος διατάγ¬ 
ματος οι ειδικοί φρουροί υποβάλλουν δηλώσεις τόπου 
συμφερόντων εντός μηνός από την έναρξη ισχύος του 
διατάγματος αυτού/ 

2. Κατά την πρώτη εφαρμογή του παρόντος διατάγ¬ 
ματος οι τακτικές μεταθέσεις των ειδικών φρουρών 
διατάσσονται εντός τριμήνου από την έναρξη ισχύος 
του διατάγματος αυτού. 

3. Τα μόρια που συγκεντρώνουν οι ειδικοί φρουροί 
λόγω θαλάσσιας απόστασης, σύμφωνα με την περ. Α' 

της παρ. 1 και την περ. Α' της παρ. 2 του άρθρου 3 δεν 
υπολογίζονται στο τριπλάσιο για τις μεταθέσεις που 
διατάσσονται μέχρι και δύο έτη από τη δημοσίευση 
του παρόντος διατάγματος στην Εφημερίδα της Κυ- 
βερνήσεως. 

Άρθρο 19 
Έναρξη ισχύος. 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 13 Οκτωβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΔΗΜΟΣΙΑΣ ΤΑΞΗΣ 

ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ Γ. ΒΟΥΛΓΑΡΑΚΗΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 


(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριττίδου 63 


(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 


(2610) 638 109 


(26610) 89 105 



(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 


(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 


(25310) 22 858 


(22510) 47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

1 Σε έντυπη μορφή: 





• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 βυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0, 1 5 θυΐΌ ανά σελίδα. 



Σε μορφή ΟΟ: 





Τεύχος 

Περίοδος 

ΕίΙΒΟ 

Τεύχος 

Περίοδος ΕΘΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 50 

Α 

3μηνιαίο 

40 

Ν.Π.Δ.Δ. 

Ετήσιο 50 

Α' 

Μηνιαίο 

15 

Παράρτημα 

Ετήσιο 50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 100 

Δ' 

3μηνιαίο 

60 



1 · Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-ΐΌΐτι και μέχρι 100 σελίδες σε 5 θυτο προσαυξανόμενη κατά 1 


1 θΐιΐΌ ανά 50 σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίθχ: 210 - 4071010 ϊηίειτιεί: ΐΊΐΙρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθίτίθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


' Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυΐΌ, ποσό το οποίο αφορά ταχυ¬ 
δρομικά έξοδα. 

' Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 Θυιτι. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΐτΐθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















